## Program pomoćničkog ispita za zanimanje puškar

### NN 5/2004 (15.1.2004.), Program pomoćničkog ispita za zanimanje puškar

# ministarstvo za obrt, malo i srednje poduzetništvo

**204**

Na temelju stavka 3. članka 52. Zakona o obrtu (Narodne novine,
br. 49/03) ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM  POMOĆNIČKOG ISPITA ZA ZANIMANJE PUŠKAR

I.

Svrha pomoćničkog
ispita je dokazivanje ispitanika da je stekao vještine i stručno-teorijska
znanja, utvrđena nastavnim planom i programom za zanimanje puškar (Narodne
novine, br. 84/97), nužna za obavljanje poslova u tom
zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radne probe) iz područja:

if !supportLists-
endifizrada pojedinih dijelova lovačkoga, sportskoga i obrambenoga vatrenog oružja i streljiva

if !supportLists-
endifodređivanje (izbor) i uporaba rezervnih dijelova;

if !supportLists-
endifrastavljanje i sastavljanje pojedinih cjelina i sklopova;

if !supportLists-
endifispitivanje i prilagođivanje
funkcija;

if !supportLists-
endifsastavljanje i ispitivanje lovačkoga i športskog
oružja;

if !supportLists-
endifodržavanje dijelova i sklopova;

if !supportLists-
endifizrada rezervnih
dijelova.

Ispitanik mora u zadanom roku primjereno
pomoćničkom statusu izraditi uradak i obaviti radnu
probu. Ispitna komisija na temelju
dolje navedenih uradaka i radnih
proba zadaje ispitaniku jedan do tri uratka i jednu
do tri radne probe. Ispitna
komisija može i samostalno predložiti
uratke i radne probe koje će zadati
ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis uratka |
| Rastavljanje i sastavljanje lovačkoga i športskog oružja | Kandidat mora znati izabrati alate, izvesti postupak rastavljanja oružja, utvrditi ispravnost dijelova, zamijeniti neispravne dijelove i izvršiti sastavljanje. Nakon sastavljanja izvršiti kontrolu i ispitivanje rada oružja |
| Ispitivanje i prilagođivanje funkcija i stavljanje u pogon lovačkoga i športskog oružja | Kandidat mora znati izabrati alate, izvesti postupak ispitivanja i namještanja funkcija koje su bitne za ukupnu ispravnost oružja. Izvršiti funkcionalno i kontrolno gađanje lovačkim i športskim oružjem |
| Toplinska obrada i zaštita površina | Kandidat mora znati  izabrati postupak toplinske obrade, ispitati tvrdoću izratka, pripremiti kupke za bruniranje ili luženje te izvršiti postupak bruniranja ili luženja |
| Izrada dijelova i sklopova ručnom obradom | Kandidat mora znati izabrati postupak ručne obrade, te alate i materijale, a koristeći tehničku dokumentaciju samostalno izraditi i izvršiti kontrolu dijela ili sklopa |
| Izrade dijelova i sklopova strojnom obradom | Kandidat mora znati izabrati postupak strojne obrade, alate, materijale i režime obrade te koristeći tehničku dokumentaciju samostalno izraditi i izvršiti kontrolu dijela ili sklopa, vodeći računa o osnovnim pravilima zaštite na radu |
| Izrada nemetalnih dijelova kod lovačkog i športskog oružja | Kandidat mora znati izabrati postupak izrade, te alate i materijale, a koristeći tehničku dokumentaciju samostalno izraditi i izvršiti kontrolu dijela ili sklopa |

RADNA
PROBA

|  |  |
| --- | --- |
| Vrsta radne probe | Opis radne probe |
| Provjeriti radnu sigurnost lovačkog i športskog oružja | Kandidat mora znati izvoditi funkcionalno i kontrolno gađanje lovačkim i športskim oružjem |
| Strojna obrada | Kandidat mora znati pripremiti sredstva za stezanje, izabrati i učvrstiti alate te izvesti zadani postupak na alatnom stroju |
| Ručna obrada | Kandidat mora znati pripremiti materijal, alat, izabrati postupak izrade i izvesti postupak ručne obrade na uratku |
| Čišćenje i zaštita lovačkog i športskog oružja | Kandidat mora znati sredstva i pribor za čišćenje i zaštitu te izvesti postupak čišćenja kao  i zaštitu metalnih i nemetalnih dijelova oružja |
| Priprema alata | Kandidat mora znati pravilno pripremiti alate kako ne bi došlo do oštećenje oružja (odvijači, izbijači, posebna kliješta za razne opruge itd.). |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio
ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio naukovanja.

NASTAVNI PREDMET

*Tehnologija zanimanja*

1. Sigurnost na radu, zaštita okoliša
2. Tehnički materijali
3. Radni postupci

*Tehnolo**ške* *vje**žbe*

1. Tehničko crtanje, skice, tablice i dijagrami
2. Tehnički podaci, pogonske vrijednosti i propisi
3. Tehnološki postupci montaže

#### Stručni račun

1. Temelji matematike
2. Dužina, kut, ploha, volumen
3. Masa, sila, brzina, ubrzanje
4. Rad, učinak, stupanj djelovanja
5. Čvrstoća, toplinsko rastezanje
6. Vrijeme dovršenja, radno vrijeme,
   nagrade i materijali

## OCJENJIVAČKI LIST

###### I.  PRAKTIČNI DIO ISPITA

|  |  |
| --- | --- |
| Radnje obavljene u okviru praktične zadaće | Broj bodova |
| Kako je naučnik pripremio tehničko -tehnološku dokumentaciju | 0 – 10 |
| Priprema radnog mjesta i red  u radionici | 0 – 10 |
| Izbor postupaka, pribora, alata i materijala na osnovi tehničke dokumentacije | 0 – 10 |
| Izvođenje postupaka  zadanog uratka | 0 – 30 |
| Način rukovanja alatima i priborom | 0 – 15 |
| Brzina i spretnost te vrijeme izrade uratka | 0 – 15 |
| Racionalnost u trošenju materijala i energije | 0 – 10 |
| Korištenje tehničko-tehnološke dokumentacije | 0 – 10 |
| Mjerenja i ispitivanja gotovih uradaka | 0 – 10 |
| Mjere zaštite na radu | 0 – 10 |
| Završni izgled uratka | 0 –10 |
| UKUPNO BODOVA | 140 |

BODOVNA
LISTA

|  |  |
| --- | --- |
| **Postotak** **(%) bodova** | **Ocjena** |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-64  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-204